**Укидање поступка Сагласност послодавцима за упућивање запослених на плаћено одсуство дуже од 45 радних дана**

|  |  |
| --- | --- |
| **Назив административног поступка** | **Сагласност послодавцима за упућивање запослених на плаћено одсуство дуже од 45 радних дана** |
| **Шифра поступка** | **13.00.0001** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања |
| **Правни оквир којим је уређен административни поступак** | * Закон о раду („Сл. гласник РС“ бр. 24/2005, 61/2005, 54/2009, 32/2013, 75/2014, 13/2017 одлука УС, 113/2017 и 95/2018 – аутентично тумачење) |
| **Прописи које треба променити /донети/укинути да би се спровеле препоруке** | 1. Закон о раду |
| **Рок за спровођење препорука** | други квартал 2021. |
| 1. **КРАТАК ОПИС ПРОБЛЕМА** | |
| Образац за подношење захтева не постоји и захтев се доставља у слободној форми, лично или поштом. Низак ниво е-спремности у овом поступку. Не постоји регистар издатих аката.  Одредба члана 116. ст. 2. и 3.Закона о раду, којом је прописана могућност одсуства дуже од 45 радних дана уз претходну сагласност министра је уведена као последица светске економске кризе и у последњим годинама је дошло до великог смањења ових захтева ( у 2018. години поднето је свега 15 захтева) потребно је размотрити укидање ове обавезе као неоправдане. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка** | **X** |  | **1** | | |
| 1. **ОБРАЗЛОЖЕЊЕ** | |
| * 1. **Укидање поступка**   Административни поступак Сагласност послодавцима за упућивање запослених на плаћено одсуство дуже од 45 радних дана је поступак који је уведен као рекација на последице светске економске кризе изменам и допунама Закона о раду као оправдана у циљу заштите интереса запослених. Међутим из године у годину је значајно смањен број захтева од стране послодаваца за овај тип сагласности. На ово упућује тенденција пада поднетих захтева у периоду од 2014. до 2016. године и то од 103 захтева 2014. године, 64 захтева 2015. године до 36 захтева 2016. године. Такође у истом периоду је забележен значајан пад негативно решених захтева и то: 11 у 2014. години, 5 у 2015. години до 3 у 2016. години. Ово упућује да мера која је уведена 2009. године треба да буде размотрена и евентуално укинута за наредни период као непотребно оптерећење послодавцима, које више немају потребе за упућивањем запосленим у плаћено дуже од 45 радних дана у календарској години, нити мера има исто дејство које је имало у периоду у коме је уведено. Према подацима надлежног министарства у 2018. години поднето је свега 15 захтева у вези са овим поступком.  За спровођење ове препоруке при доношењу новог ЗОР-а неопходно је обавити консултације са представницима послодаваца и синдиката. (Кроз ex ante анализе ефеката Закона о раду).  **За примену препоруке неопходна је измена прописа, и то Закона о раду на начин што би се брисао члан 116. ст. 2. и 3. којим се тренутно уређује овај поступак** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОНА О ИЗМЕНАМА И ДОПУНАМА**  **ЗАКОНА О РАДУ**  Члан 1.  У Закону о раду („Службени гласник РС”, бр. 4/05, 61/05, 54/09, 32/13, 75/14, 13/17 (УС), 113/17, 95/18), брише се члан 116. ст 2 и 3.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ЗАКОН О РАДУ**  Члан 116.  Запослени има право на накнаду зараде најмање у висини 60% просечне зараде у претходних 12 месеци, с тим да не може бити мања од минималне зараде утврђене у складу са овим законом, за време прекида рада, односно смањења обима рада до којег је дошло без кривице запосленог, најдуже 45 радних дана у календарској години.  ~~Изузетно, у случају прекида рада, односно смањења обима рада које захтева дуже одсуство, послодавац може, уз претходну сагласност министра, упутити запосленог на одсуство дуже од 45 радних дана, уз накнаду зараде из става 1. овог члана.~~  ~~Пре давања сагласности из става 2. овог члана, министар ће затражити мишљење репрезентативног синдиката гране или делатности основаног на нивоу Републике.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У 2016. години је Министарству за рад, запошљавање, борачка и социјална питања поднето 33 захтева за сагласност послодавцима за упућивање запослених на плаћено одсуство дуже од 45 радних дана. Директни трошкови спровођења овог поступка за привредне субјекте на годишњем нивоу износе 21.204,19 РСД, што је еквивалентно износу од 174,35 ЕУР по просечном средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка. Укидање овог поступка ће донети привредним субјектима годишње директне уштеде у укупно наведеном износу трошка и то 21.204,19 РСД, што је еквивалентно износу од 174,35 ЕУР. Ове уштеде износе 100% укупних директних трошкова привредних субјеката у поступку. | |